# Теологийн үндсэн ойлголтууд – Модуль ес – Илчлэлтийн ач холбогдол

# Хэлэлцүүлгийн асуултууд

1. Энэ хичээлээс сурсан хамгийн чухал зүйл тань юу байсан бэ? Эсвэл танд энэ хичээлээс сайн ойлгоогүй зүйл байна уу?
2. Онцгой илчлэлт гэж юу вэ? Энэ нь бидэнд юу зааж ойлгуулдаг вэ?
3. Түгээмэл болон онцгой илчлэлтийн харилцан холбоосыг тэдгээрийн давхцал ба хэрэгцээ шаардлагынх нь үүднээс тайлбарлана уу.
4. Бид теологийн үзлээ илчлэлт дээр тулгуурлан бүрэлдүүлэх нь яагаад чухал вэ?
5. Ертөнцийн Эзэний түгээмэл болон онцгой илчлэлтийг ойлгоход гэм нүгэл хэрхэн саад болдог вэ?
6. Ертөнцийн Эзэний онцгой болон түгээмэл илчлэлтийг ойлгоход Ариун Сүнс бидэнд хэрхэн тусалдаг вэ?
7. Түгээмэл болон онцгой илчлэлтийн хоорондох илэрхий зөрчлүүдийг бид хэрхэн шийдвэрлэх ёстой вэ?
8. Теологийн дүгнэлтүүд бол бинараас илүү аналог шинжтэй гэдэг нь юу гэсэн үг вэ?
9. Экзегетик буюу бичээсийн тайлбар, нийгмийн харилцаа болон Христ итгэлт амьдралд захирагдах үйл явцыг тайлбарлана уу. Энэ үйл явц яагаад хэрэгтэй байдаг вэ?
10. Бид өөрсдийн олон янзын итгэл үнэмшлийнхээ баттай байдлын түвшнийг хэрхэн зөв тодорхойлох вэ?
11. Ерөнхий илчлэлтээр дамжуулан Ертөнцийн Эзэнийг таньж мэдэх нь таныг Түүнтэй хэрхэн ойртуулж болох вэ?
12. Ерөнхий болон онцгой илчлэлтийн хоорондох адил төстэй ба ялгаатай талуудыг ойлгосноор тухайн хүний теологио бүрдүүлэх арга барил хэрхэн өөрчлөгдөж болох вэ?

**ДҮГНЭЛТ: ИЛЧЛЭЛТИЙГ ОЙЛГОХ НЬ - ҮР ДҮН:** Түгээмэл болон онцгой илчлэлт хоорондоо зөрчилдвөл онцгой илчлэлтийг илүү чухалд тооцож, дүгнэлт гаргах гэж яаралгүй илүү тодорхой харахыг зориорой.

**КЭЙС СУДЛАЛ:** Абел бол Их Эзэн дотор өсөж хөгжихийг болон бэлэг авьяасаа үр дүнтэй ашиглахыг хүсдэг чин үнэнч Христэд итгэгч. Онцгой илчлэлтийн дагуу тэрээр итгэгч биш хүмүүст гэрчлэл байх ёстойгоо мэдэж байв. Гэтэл нөгөө талаар түгээмэл илчлэлтийн улмаас тухайн соёлд итгэгч биш хүмүүстэй уулзаж, Христийн тухай ярилцах хүсэлтэй хүнийг олох нь хэцүү гэдгийг тэрээр мэдэж байв. Тиймээс Абел бодит байдал дээр онцгой ба түгээмэл илчлэлтийн дунд зөв тохиромжтой шийдвэр гаргах гээд гэрчлэлээ хойшлуулсаар байлаа.

**Тунгаан бодох асуултууд**

1. Абел онцгой болон түгээмэл илчлэлтийн дунд зөв тохиромжтой шийдвэрийг эрэлхийлж буйг нь та юу гэж бодож байна?
2. Бидний өдөр тутмын амьдрал дахь түгээмэл илчлэлтүүд нь хэрхэн Бичээсийн онол сургаалтай зөрчилдөж байгаа мэт санагддаг тухай бүлгээрээ ярилцаарай. Жишээ нь, Библид Ертөнцийн Эзэн бол гурав ба Ертөнцийн Эзэн бол нэг гэж заадаг. Гэтэл бид ийм зүйлтэй амьдрал дээр учирч байгаагүй. Та магадгүй үүнийг нэг гэр бүл ба тэр гэр бүлийн гурван гишүүнтэй адил юм байна шүү дээ гэж болох юм. Гэвч энэ бол өөр юм. Энэ тохиолдолд аав бол гэр бүл, ээж бол гэр бүл, хүүхэд бол гэр бүл юм гэж та хэлэх боломжгүй. Харин Гурвалын хувьд Эцэг бол Ертөнцийн Эзэн, Хүү бол Ертөнцийн Эзэн, Ариун Сүнс бол Ертөнцийн Эзэн бөгөөд нэг л Ертөнцийн Эзэн байдаг гэж Библид хэлсэн байдаг. Мөн Бурханы хэмжээлшгүй эрх мэдэл болон бидний үүрэг хариуцлагын талаарх Библийн сургаалаас бид үүнтэй төстэй жишээг олж харж болдог. Түгээмэл илчлэлтийн талаарх бидний туршлагаас харахад эдгээр нь боломжгүй мэт санагддаг. Харин Библид үүнийг тодорхой баталсан байдаг. Хамтдаа эдгээр нууцуудын талаар ярилцаарай.
3. Дараах зүйлсийн талаар ярилцаарай: Дээрхтэй төстэй онол сургаалыг Бичээсээс олж мэдсэн ч та зөрчлийг шууд шийдвэрлэж чадахгүй байж болно. Тэгсэн ч энэ нь асуудал биш юм. Учир нь нууц бүхлээрээ биднээс дуулгавартай байдлыг л шаарддаг. Жишээ нь, Ертөнцийн Эзэн бүхнийг захирдаг учраас бид санаа зовох хэрэггүй. Харин энэ бол бидний үүрэг хариуцлага учраас бид Ертөнцийн Эзэн бидэнд тушааснаа Өөрөө хийнэ гээд хүлээгээд суудаггүй билээ.

**Хэрэгжүүлэх даалгаврууд**

* Өдөр бүр тунгаан бясалгах цаг гаргахыг хичээ. Ертөнцийн Эзэний үгийг тунгаан бясалгах нь Библийн тушаал юм (Иошуа 1:8, Дуулал 1:2). Библийн дагуух тунгаан бясалгал гэдэг нь таны оюун санааг хоослох тухай байдаггүй. Мөн энэ нь Бичээсийг онолын үүднээс тунгаан бодохыг ч хэлдэггүй. Харин түгээмэл болон онцгой илчлэлтийн харилцаа холбоог тунгааж, хэрхэн хэрэгжүүлэх арга замыг бодно гэсэн үг. Энэ нь Бичээсийн үгийг өдөр тутмын амьдралдаа хэрхэн хэрэгжүүлэх тухай бодож, үгийг эрхэмлэн, үйлдэл болгох арга замыг эрж хайхыг хэлнэ. Бичээсийг тунгаан бодож, хэрэгжүүлэхийг эрмэлз. Тэгээд Бичээсийн дагуу хэрэгжүүлж буй оролдлогоо харж дүгнэ. Үгийг тунгаан бодоод ойлгосон зүйлээ бичиж тэмдэглэх нь тустай байдаг гэж олон хүн үздэг. Энэ нь хожим ойлгосон зүйлээ эргэж санахад хэрэг болдог юм шүү.